  Виталий Пронин - Кылӥ вал, «Мынам Удмуртие» телеканал 24 час ӵоже возьматэ шуыса, но мынам оло телевизоре уг куты, оло эшшо маке. Мар кароно удмурт телевидениез уй-нунал учкон понна?Валентина Осипова, Ижкар Валэктон сётэ «Удмуртия» ТРК-лэн генеральной директорез Марина Городилова:- 2009-тӥ арын Россиын телерадиовещание цифра амалэ выжыны кутскиз. Азьвыл чакламъя малпамын вал Россиысь учкисьёс понна дунтэк ужась 20 пала каналъёсты туэ ар пумозь ик вылӥ ӟечлыкен возьматыны, но пӧртэм мугъёсъя та уж ӝега, али вераськон мынэ ни 2018-тӥ ар сярысь. «Мынам Удмуртие» телеканал дась выжыны «цифрае», милям вань тӥрлыкмы но, ужасьёсмы но, басьтэмын 24 час ӵоже эфирын ужаны лэзись лицензия. Соя ми али ик уй-нунал ужаськомы ни - учкисьёс милемды адӟыны быгато 5-тӥ каналысь но «Ростелеком», МТС но «Гарант» операторъёслэн кабельёссы пыр. Али городын улӥсьёс ваньмыз сямен квартираязы Интернет пырто, бордаз ӵектӥське кабель телевидение учкыны луонлык, соин ик нимысьтыз милесьтым каналмес учкон понна уксё тыронэз ӧвӧл.Вераны кулэ, табере ми быгатӥськом программамес асьме чакламъя радъяны, иворъёсмес тужгес учкымон часъёсы пуктыны, кӧня быгатӥськом, сомында передачаос дасяны, фильмъёс, сериалъёс возьматыны. Телекомпанимы быгатӥз валтӥсь каналъёслэсь тужгес тунсыко программаоссэс, фильмъёссэс басьтыны. Учкись понна тужгес шумпотымонэз - «Мынам Удмуртие» каналын соос мыно рекламатэк, спонсорлэн иворез сётӥське фильм кутсконын но пумаз гинэ, но со кӧня ке секунд сяна ӧвӧл.Удмурт программаос сярысь ке верано, соос нуналаз 3 но ӝыны час мыно, азьвыл шӧдскымон ӧжыт вал. Зэм, 1 но ӝыны часэз ватсаськиз 2 пол возьматон (повтор) чотын. Теги: МояУдмуртия Юан-веран  